Einar Vilhjálmsson (s. 1. kesäkuuta 1960 Reykjavik) on islantilainen entinen keihäänheittäjä. Hän edusti maataan kolmissa peräkkäisissä olympialaisissa 1984–1992. Los Angelesin kisoissa 1984 hän sijoittui kuudenneksi, mutta 1988 ja 1992 hän ei päässyt karsinnasta finaaliin. Tokion maailmanmestaruuskilpailuissa 1991 Einar oli yhdeksäs. Nykyisen keihäsmallin ennätyksensä 86,80 hän heitti 30. elokuuta 1992 Reykjavikissa.Vanhalla mallilla Vilhjálmsson heitti tuloksen 92,42 Austinissa Yhdysvalloissa 6. huhtikuuta 1984.